Otto Finsch

Friedrich Hermann Otto Finsch (født 8. august 1839 i bydelen Warmbrunn i Hirschberg i Schlesien, død 31. januar 1917 i Braunschweig) var en tysk handelsmann, etnograf, ornitolog, naturforsker og oppdagelsesreisende.


== Liv og virke ==


=== Bakgrunn ===
Otto Finschs far eide et glassliperi og ledet en tegneskole. Faren ønsket at han skulle ha kjøpmann. 


=== Naturforsker ===
Otto Finsch reiste 19 år gammel til Bulgaria og Ungarn hvor han arbeidet som privatlærer og studerte fuglelivet i fritiden. Han fikk publisert sin første avhandling i Journal für Ornithologie, en avhandling om fuglene i Bulgaria. Så ble han assisterende kurator ved Nederlandsk Naturmuseum i Leiden, og i 1864 kurator på museet i Bremen. 
I 1876 fulgte han zoologen Alfred Brehm på en ekspedisjon på oppdrag av  Bremer Geographischen Gesellschaft  til Vest-Sibir, Turkestan og nordvestlige deler av Kina.
Finsch sa opp jobben som kurator på museet i 1878 for å fortsette å reise. Sammen med kona Josephine besøkte han Polynesia, New Zealand, Australia og Ny-Guinea og vendte ikke tilbake til Tyskland før i 1882. 
I 1884 dro han igjen til Ny-Guinea, nå som Bismarcks keiserlige kommisjonær. Han forhandlet for at den nordøstlige del av øya skulle bli et tysk protektorat sammen med New Britain og New Ireland. Det fikk navnet Kaiser Wilhelms Land og  Bismarckarkipelet. Hovedstaden i kolonien fikk navnet Finschhafen til ære for ham. 
I 1885 var han første europeer til å oppdage elva Sepik, og han kalte den opp etter Tysklands keiserinne Augusta av Sachsen-Weimar.
Etter at han kom tilbake til Berlin var Finsch to år rådgiver for Neuguinea-Kompagnie. I 1998 ble han kurator for fuglesamlingen til Rijksmuseum i Leiden, og i 1904 ble han leder for etnografisk avdeling ved museet i Braunschweig, hvor han døde.
Noen papegøyearter er oppkalt etter ham, som Amazona finschi og Psittacula finschii. Finschkrateret på Månen er også oppkalt til hans ære.


== Verker i utvalg ==
Neu-Guinea und seine Bewohner. Müller, Bremen 1865.
Die Papageien. 2 Bd., Brill, Leiden 1868. doi:10.5962/bhl.title.44767 doi:10.5962/bhl.title.49338
Ornithologie Nordost-Afrika's. T. Fischer, Cassel 1869–1874 doi:10.5962/bhl.title.48711 doi:10.5962/bhl.title.49865
Gefangene Vögel. 2 Bd., C.F. Winter'sche Verlagshandlung, Leipzig 1872–1876 doi:10.5962/bhl.title.64347
med Moritz Lindemann: Die Zweite deutsche Nordpolarfahrt in den Jahren 1869 und 1870, unter Führung des Kapitän Koldewey, Brockhaus, Leipzig 1875  Archive
Reise nach Westsibirien im Jahre 1876 (PDF-Datei; 33,89 MB). Erich Wallroth, Berlin 1879.
Ethnologischer Atlas – Typen aus der Steinzeit Neuguineas. In: Samoafahrten. Reisen in Kaiser-Wilhelms-Land und Englisch-Neu-Guinea in den Jahren 1884 und 1885 an Bord des Deutschen Dampfers Samoa. Ferdinand Hirt, Leipzig 1888.
Systematische Übersicht der Ergebnisse seiner Reisen und schriftstellerischen Thätigkeit (1859–1899). Friedländer & Sohn, Berlin 1899.
Zosteropidae. R. Friedländer und Sohn, Berlin 1901 doi:10.5962/bhl.title.1204 doi:10.5962/bhl.title.69288


== Referanser ==


== Litteratur ==
(de) Heinrich Abel: «Finsch, Otto.» I Neue Deutsche Biographie (NDB). Bind 5, Duncker & Humblot, Berlin 1961, ISBN 3-428-00186-9, s. 163 f. (digitalisering).
Herbert Abel: Finsch, Otto Friedrich Hermann. In: Historische Gesellschaft Bremen, Staatsarchiv Bremen (utg.): Bremische Biographie 1912–1962. Hauschild, Bremen 1969, s. 150 (Sp. 1) til s. 151 (Sp. 1).
Angelika Friederici: Otto Finsch - Lebendmasken aus der Südsee. In: Castan's Panopticum. Ein Medium wird besichtigt, Heft D7, Berlin 2014. ISBN 978-3-928589-23-9.


== Eksterne lenker ==
(en) Otto Finsch – kategori av bilder, video eller lyd på Commons